หุ้นเช้าวันที่ 15 มี.ค. ปิดลบ 16.21 จุด
ตลาดหุ้นวันที่ 15 มี.ค. เปิดตลาดดัชนีหุ้นปรับตัวลดลงแรงถึง 15 จุด และหลังจากนั้นปรับตัวลดลงจนแตะระดับต่ำสุด ระดับ 996.44 จุด และมาปิดตลาดที่ระดับ 1,006.68 จุด ลดลง 16.21 จุด หรือ 1.58% มูลค่าการซื้อขาย 22,906 ล้านบาท มีแรงขายในหุ้นขนาดใหญ่นำโดยกลุ่มพลังงาน เป็นหลัก
15 มี.ค. 2554

ตลาดหุ้นวันที่ 15 มี.ค. เปิดตลาดดัชนีหุ้นปรับตัวลดลงแรงถึง 15 จุด และหลังจากนั้นปรับตัวลดลงจนแตะระดับต่ำสุด ระดับ 996.44 จุด และมาปิดตลาดที่ระดับ 1,006.68 จุด ลดลง 16.21 จุด หรือ 1.58% มูลค่าการซื้อขาย 22,906 ล้านบาท มีแรงขายในหุ้นขนาดใหญ่นำโดยกลุ่มพลังงาน เป็นหลัก 
นายไพบูลย์ นลินทรางกูร ประธานสภาธุรกิจตลาดทุนไทย  กล่าวว่า  สาเหตุที่ตลาดหุ้นไทยปรับตัวลดลงวันนี้ถือเป็นการปรับตัวลดลงตามภูมิภาค ซึ่งมีความกังวลจากเหตุการแผ่นดินไหวในประเทศญี่ปุ่น และความกังวลกรณีกัมมันตภาพรังสี ทำให้ดัชนีหุ้นจะผันผวนเพราะต้องรอผลกระทบจากญี่ปุ่นจะเป็นอย่างไร 
นักวิเคราะห์บล.คันทรี่ กรุ๊ป กล่าวว่า ผลกระทบจากแผ่นดินไหวของญี่ปุ่นที่ยังไม่สามารถสรุปความเสียหายที่แท้จริงได้ว่าจะกระทบเศรษฐกิจญี่ปุ่นมากน้อยเพียงใด และที่สำคัญคือโรงไฟฟ้านิวเคลียร์ 11 แห่ง ที่หยุดผลิตไฟฟ้าไปแล้วและบางโรงกำลังเข้าขั้นวิกฤต จึงไม่น่าแปลกใจที่วันนี้ดัชนีตลาดหุ้นส่วนใหญ่จะปรับตัวลดลง 
ทั้งนี้ หุ้นบริษัท ปตท.(PTT) ขึ้นเครื่องหมาย XD  เป็นวันแรก จะมีผลต่อ SET INDEX ราว 1.93 จุด